सलमान खान बोले- क्या आप चाहते हैं शहनाज जिंदगी भर कुंवारी रहे, उसे मूव ऑन करने दें
Bollywood Actor Salman Khan Asks Shehnaaz Gill Fans To Stop Adding Her Name With sidharth shukla. सलमान खान शहनाज गिल के साथ अपनी अपकमिंग फिल्म किसी का भाई किसी की जान के प्रमोशन के लिए द कपिल शर्मा शो पर आए। इस दौरान सलमान खान ने सोशल मीडिया पर लोगों से अपील की वो अब शहनाज के साथ सिद्धार्थ शुक्ला
हाल ही में सलमान खान शहनाज गिल के साथ अपनी अपकमिंग फिल्म किसी का भाई किसी की जान के प्रमोशन के लिए द कपिल शर्मा शो पर आए।
इस दौरान सलमान खान ने सोशल मीडिया पर लोगों से अपील की वो अब शहनाज के साथ सिद्धार्थ शुक्ला का नाम न जोड़ें और उन्हें मूव ऑन करने दें। सलमान ने ऑडियंस से कहा कि अब वो सिडनाज टैग का इस्तेमाल न करें।
शहनाज की डेटिंग रुमर की वजह से लोगों ने किया ट्रोल 
शहनाज और राघव जुयाल की डेटिंग रुमर आने के बाद से ही सोशल मीडिया पर यूजर्स शहनाज को ट्रोल कर रहे हैं। इस पर भी सलमान ने स्टैंड लेते हुए कहा कि लोगों को शहनाज को आगे बढ़ने के लिए टारगेट करने की बजाए सपोर्ट करना चाहिए। इससे जुड़ा वीडियो भी सोशल मीडिया पर सामने आया है।
बीते दिनों सलमान खान ने शहनाज गिल और राघव जुयाल के डेट करने को लेकर हिंट दिया था। इसके अलावा अपनी अपकमिंग फिल्म किसी का भाई किसी की जान के ट्रेलर लॉन्च इवेंट में भी उन्होंने शहनाज को मूव ऑन करने को कहा था।
सिद्धार्थ भी चाहेंगे कि शहनाज खुश रहे- सलमान 
शो पर सलमान ने कहा- लोग शहनाज और सिद्धार्थ को लेकर सोशल मीडिया पर अब भी बातें करते हैं। ऐसा कर के वो शहनाज को मूव ऑन नहीं करने देते। लोगों ने अभी तक सिडनाज सिडनाज लगा रखा है। अब वो इस दुनिया में नहीं रहा।
वो खुद जहां भी होगा वो भी ये ही चाहेगा कि शहनाज खुश रहे, इनकी जिंदगी में कोई आए, इनकी शादी हो जाए, बच्चें हो जाए। लेकिन, सोशल मीडिया पर लोग ये सिडनाज सिडनाज करते रहते हैं। आप क्या चाहते हैं ? ये जिंदगी भर कुंवारी रहेगी क्या ?
शहनाज को मूव ऑन करने दें- सलमान खान 
सलमान ने आगे कहा- ये जितने भी लोग सिडनाज सिडनाज करते हैं, इनमें से एक ने को भी अगर शहनाज ने हां कर दिया तो आप खुद ही बोलने लगेंगे हां ठीक है, मैं साथ रहुंगा। इस पर कपिल शर्मा ने भी कहा कि हां, सही बात है।
आपको अपने दिल की सुननी चाहिए। सलमान ने आगे कहा- बस अपने दिल की सुनो! दुनिया वाले जो भी बोल रहे हैं, उन्हें बोलने दो। और अब लाइफ में मूव ऑन करो।
फैंस कर रहे हैं सलमान की तारीफ 
सोशल मीडिया पर फैंस शहनाज को सपोर्ट करने को लेकर उनकी तारीफ कर रहे हैं। एक यूजर ने लिखा- सलमान शहनाज के साथ खड़े हैं। शहनाज को भी हर जगह इन चीजों को देख कर काफी तकलीफ होती होगी।
शहनाज ने कहा था- मूव ऑन कर गई हूं 
कुछ दिनों पहले भी सलमान का एक वीडियो वायरल हुआ था जहां वो शहनाज को मूव ऑन करने की सलाह दे रहे थे। उन्होंने कहा था- मैंने तुम्हारी और उनकी केमिस्ट्री देखी है। मैं कह रहा हूं मूव ऑन कर जाओ। इस बात का जवाब देते हुए शहनाज ने कहा था कि मैं मूव ऑन कर चुकी हूं।
किसी का भाई किसी की जान 21 अप्रैल को बॉक्स ऑफिस पर रिलीज होगी। फिल्म में सलमान खान के साथ भूमिका चावला, पलक तिवारी, सिद्धार्थ निगम, विनाली और शहनाज गिल भी नजर आएंगी।